2022 जहांगीरपुरी हिंसा
16 अप्रैल 2022 को हनुमान जयंती के अवसर पर एक हिंदू जुलूस के दौरान दिल्ली के जहांगीरपुरी इलाके में हिंदू-मुस्लिम झड़प हुई। उस दिन निकाले गए तीसरे जुलूस के समय झड़प हो गई, जो एक मस्जिद के पास रुकी थी, जहाँ मुसलमान रमज़ान के महिने में नमाज़ अदा कर रहे थे। पथराव किया गया और गोलियां चलाई गईं जिसमें एक पुलिस अधिकारी सहित कई लोग घायल हो गए। तेईस लोगों को गिरफ्तार किया गया, जिनमें मुख्य रूप से मुस्लिम थे। उनमें दो किशोर भी शामिल थे। 19 अप्रैल को, अपने राज्य अध्यक्ष की एक शिकायत से प्रेरित होकर, स्थानीय नगर निगम को नियंत्रित करने वाली भारतीय जनता पार्टी ने अवैध अतिक्रमण होने का दावा करते हुए उस गली में उन घरों, दुकानों और संरचनाओं को ध्वस्त करने का आदेश दिया, जहां दंगे हुए थे, उन्हें । भारत के सर्वोच्च न्यायालय ने एक स्थगन आदेश जारी किया, लेकिन लगभग 20 दुकानों और एक मस्जिद के सामने वाने हिस्से को को ध्वस्त कर दिया गया, साथ ही सर्वोच्च न्यायालय द्वारा रोके जाने के बाद एक घंटे तक अभियान जारी रहा।